Pasillo

Pasillo (solemiine puan: 'little step, hallway or aisle) de la Colombian duma yuuma buuri kasɛka ti nɛra woo mina de yele, 'Viceroyalty of New Granada' n  yuum pɔsɛ maalɛ yuuma wa la '19th century' saŋa sa, ba yuum dɔgɛ e la Colombia tiŋa puan. Saŋa sɛka ti tinsi yuum zɛbera ti ba to'e ba miŋa yamenɛ puan la, ti a yuum wiregɛ zi'an woo yele yele wuu Ecuador (tinkana puan ti ba dikɛ yuunɛ la ti a dɛna ba tiŋa la yuunɛ), dee me daa kelum wiregɛ paɛ 'Venezuela la Panama so'olum puan. 'Venezuela' duma wi'iri e la "Vals" (Spanish duma me wi'ira "Waltz"). Zina beere wa, European duma nyaa malum maalɛ wa'a wa mɛ suŋa suŋa Colombia tiŋa puan yele yele wuu, 'Viennese Waltz'  la Ecuador duma wa'a 'Sanjuanito la Yaravi wa'a. N daa wiregɛ Colombia tiŋa duma zɛbera saŋa sa la, nɛra woo daa kɔ'ɔm dikɛ a malema pa'asɛ a ba vom puan yele yele wuu tinpigesi n welese bɔna yima yima la. Nɛreba la daa nyɛ yɔ'ɔ loe sɛla n ani suŋa yele yele wuu wasɛka taaba ti ba wan was, ba wan ŋmɛ'ɛra se'em ta'am wa'ara la yuuma la me bɔna yima yima tinsi la puan. Waltz puan, ba dikɛ 'Pasillo' malum maalɛ e ti European duma tara wa'ara dɔla 'guitar, mandolin' la kɔlɔ basɛba.

## '''History'''
19th Century zɛberɛ yuunɛ la puan, Pasillo yuum kɔ’ɔm ana me wuu Colombian duma n yuum zɛberɛ ti ba to’e ba miŋa  la, Ecuadorian duma n me yuum zɛberɛ ti ba to’e ba miŋa, la ‘Ecuadorian nationalism’. Pasillo daa doose la ‘duet Ecuador’ yuunɛ la puan ti nɛreba zo’e zo’e baŋɛ a yele, Ibenez Mora la Nicasio Safadi n yuum yuunɛ wa. A yuum paɛ zi’an woo doose la ‘Julio Jaramillo’ tuuma saŋa puan.

Ecuadorians kɔmbipɔɔlegɔ kelum nɔŋɛ Pasillo de’eŋo la mɛ, hali la yelesaan si’a ti ‘Juan Fernando Velasco la Margarita Lazo. Ecuadorian Pasillo duma yele yele “Pasional, Invernal, Angel de Luz, El aguacate” la ba zo’e zo’e. Pasillo de la yuum sɛka buuri ti Colombian tiŋa puan nɛreba me kɔ’ɔm nɔŋɛ a yele paa, pɔsera ‘19th century’ saŋa saw a paɛ zina. Pasillo sɛba ti nɛreba zo’e zo’e mina de la, “Espumas , Pueblito Viejo, Pescador lucero y rio, la Oropel”.  Colombian yunyuuneba yele yele wuu, Silva y Villalba la Garzon y Collazos lagum suŋɛ basɛ ti Pasillo wiregɛ ti tiŋa woo nɛreba lagum mina a yele.

## '''Ecuador tiŋa puan'''
Ecuadorian duma pasillo lagum tã’asɛ ti ‘Sanjuanito’ bɔna, Ecuadorin duma Pasillo ka giti. A bo la de to’ore la tinsi ba sɛba, Ecuadorin duma Pasillo nyaa ta wa’am wa dɛna la tiŋa la yuuma daalesum. Ketty Wong gɔŋɔ  la puan yeti, ‘20th century’ yuuma la puan ti Ecuadorian duma Pasillo la yuum ka le ta dɛna de’eŋo buuri ti ba dɛ’ɛna e Saloons tiŋa puan dee ti solemiisi gulo (bands) me nyaa tee sɔɛ tiŋa la puan ti nɛra woo mina e. A tari la yelebɛa n gurese yɛla ti nɛreba suure sa’ana. Dee ba me kelum tara yuuma n yuuni pa’alɛ Ecuadorian tiŋa n ani suŋa se’em, Ecuadorian pɔgesi suŋa yele, la Ecuadorian tiŋa nɛreba n tari sukaberɛ se’em. Kelum pa’asɛ mee, yuuma me kelum bɔna mɛ pa’ala so’olum duma bii tiŋa la n tuni suŋa se’em, ti saŋa kasɛka , a ni ta pakɛ gana tiŋa la miŋa ‘anthems’. Ŋwana  wa de la “Guayaquil de mis amores” doose Nicasio Safadi. Wong n daa yele ŋwana Ecuadorian tiŋa puan, dee a paŋa ti a tara lagesa dee maala yɛla  yɛsera ti kɔrekɔrom, buuri, la beere tuulesum tiga, Ecuadorian duma pasillo n suɛ ze’ele bo ba tiŋa la dela n di mia la.

1950 yuuma saŋa sa la, Ecuadorian duma pasillo yuum doose teere puan mɛ. dee bala la za’a la, a yuum kelum dɛna la Ecuadorian duma tiŋa yuunɛ, dee walesi duma n yuum ka wa’am la ti a yuum lɛgera nɛŋa tɔlega yele la “boleros, tangos, waltzes, guarachas, la yuuma basɛba, yele yele wuu guaracha, merecunbe, la Ecuadorian Colombian Cumbia. Ecuadorian duma pasillo paŋa  za’a daa doose la yunyuuneba nɛrekãreba zi’an yele yele wuu ‘duet’ Luis Alberto Valencia la Gonzalo Benítez, ‘Montecel’ brothers, Mendoza Sangurima sisters, Mendoza Suasti sisters, Los Coraza la Marco Tulio Hidrobo.

Nananewa, Ecuadorian duma pasillo de la ‘national icon’ dee ti zina beere buuri wa me la pa’asɛ yelesaanɛ a puan mɛ.

## '''Yunyuuneba (Composers)'''
·        Julio Jaramillo

·        Carlos Amable Ortiz

·        Francisco Paredes Herrera

·        Adolfo Mejía Navarro

·        Olga Eljuri de Villar

·        Nicasio Safadi

·        José Ignacio Canelos

·        Enrique Ibáñez Mora

·        Carlota Jaramillo

·        Luis Laberto Valencia

·        Gonzalo Benitez

·        Tulio Hidrobo

·        Julio Baba

·        Enrique Espín Yépez

·        Vicente Gómez Gudiño

·        Jacobo Palm

·        José Luis Rodríguez Vélez

·        Carlos Vieco

·        German Dario Perez

·        Oriol Rangel

·        Luis Antonio Calvo

·        Luis Henrique Santos Goncalves

## '''Magesi wuu (Example)'''
***Adoracion*** **Text:** Genaro Castro **Music:** Enrique Ibáñez Mora

## '''[[viisegɔ lɔgerɔ]]'''